Bitdefender a descoperit un grup de infractori cibernetici, cu legături în Rusia, care atacă infrastructuri critice lângă România
Un nou grup activ de atacatori cibernetici, care sprijină interesele Rusiei, este implicat în atacuri asupra infrastructurilor-cheie din regiunea extinsă a Mării Negre, susțin experții în securitate cibernetică de la compania Bitdefender, potrivit unui comunicat preluat de Agerpres. Țintele confirmate sunt instituții judiciare și guvernamentale din Georgia, precum și un furnizor de energie electrică din Republica Moldova, arată sursa citată.